จำคุกลุงวิศวะ 10 ปี ศาลชี้สมัครใจวิวาท (คลิป)
ชุลมุนยิงดับ โจ๋ม.4 อ้างปองกันตัวไม่ได้,จำคุก 15 ปี ลุงวิศวะ ยิงโจ๋ 17 ยกพวกล้อมรถเสียชีวิต หลังจอดรถตู้ขวางหน้ารถจำเลย จนมีปากเสียงถึงขั้นยิงกันตาย ศาลวิเคราะห์เห็นว่าจำเลยสมัครใจวิวาท ไม่ยับยั้งชั่งใจ จะอ้างป้องกันตัวไม่ได้ แต่คำสารภาพยอมรับกับตำรวจว่าเป็นคนยิงผู้ตายและไม่ได้หลบหนีไปไหน เห็นสมควรลดโทษ 1 ใน 3 เหลือจำคุก 10 ปี และให้ชดใช้ค่าสินไหมทดแทนมารดาผู้ตาย 340,000 บาท พร้อมดอกเบี้ยร้อยละ 7.5 ต่อปี ก่อนอนุญาตให้ประกันตัวด้วยเงินสด 670,000 บาท และห้ามออกนอกประเทศ,ศาลจำคุกลุงวิศวะยิงโจ๋วัย 17 ปีดับ เปิดเผยเมื่อเวลา 10.00 น. วันที่ 27 ก.ย. ที่ห้องพิจารณาที่ 2 ศาลจังหวัดชลบุรี ศาลอ่านคำพิพากษาในคดีอาญาหมายเลขดำที่ 2941/2560 ระหว่างพนักงานอัยการจังหวัดชลบุรี โจทก์ และน.ส.มณีพร ผึ่งผาย โจทก์ร่วมยื่นฟ้องนายสุเทพ โภชนสมบูรณ์ อายุ 50 ปี วิศวกรบริษัทแห่งหนึ่ง จำเลย ในความผิดฐานฆ่าผู้อื่นโดยเจตนา พาอาวุธปืนติดตัวไปในเมือง หมู่บ้าน หรือทางสาธารณะโดยไม่มีเหตุอันควรและโดยไม่ได้รับอนุญาต หลังยิงนายนวพล หรือปอนด์ ผึ่งผาย อายุ 17 ปี นักเรียนชั้น ม.4 บุตรชายของ น.ส.มณีพร ถึงแก่ความตาย เหตุเกิดวันที่ 4 ก.พ.2560 บริเวณสามแยกครกใหญ่ ต.อ่างศิลา อ.เมืองชลบุรี จำเลยให้การรับสารภาพในความผิดฐานพาอาวุธปืนฯ ส่วนความผิดฐานฆ่าผู้อื่นโดยเจตนาจำเลยให้การต่อสู้อ้างเหตุป้องกันตัว,ศาลวิเคราะห์แล้วเห็นว่า พยานหลักฐานรับฟังได้ว่าจำเลยพาอาวุธปืนติดตัวไปในเมือง หมู่บ้าน หรือทางสาธารณะ โดยไม่มีเหตุสมควร และโดยไม่ได้รับอนุญาต แล้วใช้อาวุธปืนยิงผู้ตายจริง ส่วนปัญหาที่ว่าการกระทำของจำเลยเป็นการกระทำเพื่อป้องกันตัวโดยชอบด้วยกฎหมายหรือไม่นั้น เห็นว่าเหตุคดีนี้สืบเนื่องมาจากพวกของผู้ตายซึ่งเป็นคนขับรถตู้จอดรถหน้าร้านขายของฝากกีดขวางทางออกของจำเลย ทำให้มีปากเสียงกัน แต่เหตุวิวาทจบลงไปภายหลังจากพวกของผู้ตายขับรถตู้และรถเก๋งออกไป โดยมิได้ท้าทายจำเลยอีก หากจำเลยมีสติ รู้จักยับยั้งชั่งใจจอดรถรอสักพักหนึ่งก่อน เพื่อให้โทสะคลายลงและค่อยขับรถออกไป เหตุคดีนี้คงไม่เกิดขึ้นอย่างแน่นอน,แต่จำเลยกลับขับรถตามรถทั้งสองคันไปในทันที ขับแซงรถตู้บีบแตรยาวใส่และขับไปอยู่ด้านหน้า ชะลอความเร็วลงจนเกือบจะหยุดรถเพื่อให้ชนท้าย ทั้งภริยาจำเลยใช้โทรศัพท์เคลื่อนที่ถ่ายภาพรถเก๋งพวกของผู้ตายอีก เช่นนี้ย่อมเป็นการท้าทายผู้ตายกับพวกให้เกิดโทสะและเข้ามาวิวาทกับจำเลย เหตุจำเลยมีความฮึกเหิมกล้าท้าทาย เนื่องจากจำเลยพาอาวุธปืนซึ่งบรรจุลูกกระสุนปืนไว้แล้วติดตัวไปด้วย และเตรียมอาวุธปืนไว้ตั้งแต่ที่หน้าร้านขายของฝาก บ่งชี้ถึงเจตนาของจำเลยว่าพร้อมที่จะสมัครใจวิวาท เมื่อพวกของผู้ตายขับรถเก๋งมาถึงที่เกิดเหตุ จำเลยหักหัวรถอย่างกะทันหันในลักษณะปาดหน้าและขัดขวางมิให้รถเก๋งของพวกผู้ตายขับต่อไปได้ แสดงให้เห็นว่าจำเลยมีเจตนาวิวาทกับผู้ตายกับพวกมาตลอดเส้นทาง,กระทั่งถึงที่เกิดเหตุซึ่งเป็นจุดสุดท้ายก่อนจะยิงกัน จำเลยก็ยังมีเจตนาวิวาทอยู่ เมื่อจำเลยเห็นว่าผู้ตายกับพวกมากันหลายคนก็เริ่มเกิดความขลาดกลัว แต่ยังคงพูดกับผู้ตายกับพวกด้วยน้ำเสียงและคำพูดในลักษณะไว้ท่าทีว่าจะเอาเรื่อง มิใช่คำพูดในทำนองขอโทษการกระทำของตน หรือแสดงให้เห็นว่าไม่อยากมีเรื่อง หรือให้เลิกแล้วกันไป ประกอบกับจำเลยเตรียมอาวุธปืนไว้พร้อมยิงผู้ตาย แต่เมื่อเหตุการณ์เกิดขึ้นต่อเนื่องเชื่อมโยงกันมาไม่ขาดตอน นับระยะเวลาตั้งแต่ต้นจนจบเพียง 5 นาทีเศษ และตามพฤติการณ์เป็นกรณีที่ต่างฝ่ายต่างสมัครใจวิวาทกัน จำเลยจะอ้างว่ายิงผู้ตายเพื่อป้องกันสิทธิของตนไม่ได้ ทั้งไม่ปรากฏว่าผู้ตายกับพวกทำร้าย มารดา ภริยา และหลานที่มากับจำเลย จึงมิอาจอ้างได้ว่าจำเลยยิงผู้ตายเพื่อป้องกันสิทธิของผู้อื่นในพ้นภยันตรายที่ใกล้จะมาถึง,จำเลยจึงมีความผิดฐานพาอาวุธปืนฯ และฆ่าผู้อื่นโดยเจตนาตามฟ้อง แต่เนื่องจากจำเลยมิได้มีจิตใจเหี้ยมโหดเยี่ยงโจรผู้ร้าย เพียงแต่ขาดสติยับยั้งชั่งใจในการควบคุมตน จำเลยยิงปืนไปเพียง 1 นัด หลังเกิดเหตุมิได้หลบหนีไปไหนและยอมรับกับเจ้าพนักงานตำรวจในทันทีว่าเป็นคนยิงผู้ตาย ประกอบกับผู้ตายมีส่วนร่วมในการกระทำความผิด เห็นสมควรลงโทษจำเลยในสถานเบา ฐานฆ่าผู้อื่นโดยเจตนา จำคุก 15 ปี ลดโทษให้ 1 ใน 3 คงจำคุก 10 ปี ฐานพาอาวุธปืนฯ ปรับ 4,000 บาท ลดโทษให้กึ่งหนึ่ง คงปรับ 2,000 บาท รวมจำคุก 10 ปี และปรับ 2,000 บาท ยกคำร้องขอเข้าร่วมเป็นโจทก์ของ น.ส.มณีพร มารดาผู้ตาย และให้ถือว่า น.ส.มณีพร อยู่ในฐานะผู้ร้องขอให้จำเลยชดใช้ค่าสินไหมทดแทนเท่านั้น ให้จำเลยชดใช้ค่าสินไหมทดแทนจำนวน 340,000 บาท พร้อมดอกเบี้ยในอัตราร้อยละ 7.5 ต่อปีนับตั้งแต่วันยื่นคำร้องขอเป็นต้นไปจนกว่าจะชำระเสร็จแก่ผู้ร้อง หลังฟังคำพิพากษา นายสุเทพ หรือลุงวิศวะ จำเลยใช้เงินสดจำนวน 670,000 บาทยื่นขอประกันตัว และยืนยันต่อสู้ในชั้นอุทธรณ์ ศาลพิจารณาแล้วให้ปล่อยตัวชั่วคราว และห้ามเดินทางออกนอกประเทศ,ด้านนายสหภาพ วงศ์ธรรมเจริญ บิดานายนวพล ผู้เสียชีวิต เปิดเผยภายหลังว่า รู้สึกพอใจในคำตัดสินของศาล อยากฝากไปถึงดวงวิญญาณของลูกชายว่าทำสำเร็จแล้วและขอขอบคุณในความยุติธรรมของศาลด้วย ขณะที่ น.ส.มณีพร มารดานายนวพลกล่าวว่า ขอบคุณในความยุติธรรมของศาล ขณะนี้ทำใจเรื่องที่ลูกชายเสียชีวิตได้แล้ว ต่อไปคงจะใช้ชีวิตตามปกติ,อย่างไรก็ตาม สำหรับกลุ่มเพื่อนของนายนวพล ผู้เสียชีวิตคือนายณัฐวุฒิ โสมทัศน์ นายอดิศร แสนศักดิ์ และนายกมล แจ่มวัย ที่ถูกดำเนินคดีในข้อหาต่อสู้ขัดขวางเจ้าพนักงาน ร่วมกันทำร้ายเจ้าพนักงานและร่วมกันทำร้ายผู้อื่น โดยนายณัฐวุฒิ นายอดิศร และนายกมล รับสารภาพตลอดข้อกล่าวหา และศาลพิพากษาก่อนหน้านี้ให้จำคุก 1 ปี 6 เดือน แต่ผู้ต้องหารับสารภาพตลอดข้อกล่าวหา อีกทั้งยังเป็นเยาวชน โทษจำให้รอลงอาญา คุมประพฤติเป็นเวลา 2 ปี ส่วนนายนิพนธ์ ทองสี คนขับรถตู้ถูกฟ้องในข้อหาจอดรถลักษณะกีดขวางการจราจร สั่งปรับ 1,000 บาท
จำคุก 15 ปี ลุงวิศวะ ยิงโจ๋ 17 ยกพวกล้อมรถเสียชีวิต หลังจอดรถตู้ขวางหน้ารถจำเลย จนมีปากเสียงถึงขั้นยิงกันตาย ศาลวิเคราะห์เห็นว่าจำเลยสมัครใจวิวาท ไม่ยับยั้งชั่งใจ จะอ้างป้องกันตัวไม่ได้
ลุงวิศวะ,ยิงโจ๋,น้องปอนด์,อ่างศิลา,ข่าวหน้า1